**Χειμερινό Εξάμηνο 2021**

**Σεμινάριο ΑΓΡΚ395: Ειδικά θέματα στην Αγροτική Κοινωνιολογία- Επισιτιστική Ασφάλεια**

Στο σεμινάριο αυτό οι φοιτητές/τριες θα εξετάσουν μέσω πρωτοποριακών κοινωνικών θεωριών και εμπειρικών ερευνών την κοινωνική, οικονομική και πολιτική διάσταση της παραγωγής και κατανάλωσης τροφίμων. Το σεμινάριο θα επικεντρωθεί σε συγκεκριμένα ζητήματα που αφορούν την "επισιτιστική ασφάλεια-food security" όπως: 1- την κατανόηση του καπιταλιστικού μοντέλου παραγωγής τροφής, 2- τις επιπτώσεις που έχει αυτό το μοντέλο ανάπτυξης στην υγεία, πόσο κοινωνικά δίκαιο είναι, τι επιπτώσεις έχει στο περιβάλλον και κατά πόσο ενσωματώνει τις πολιτισμικές ιδιαιτερότητες των τοπικών κοινωνιών, 3- ποιες οι πιθανές επιπτώσεις της κλιματικής αλλαγής στην παραγωγή τροφίμων, 4- ποιος ο ρόλος της τεχνολογίας και της καινοτομίας στην προώθηση της επισιτιστικής ασφάλειας, 5- τι είναι τα συστήματα παραγωγής τροφίμων και τα "εναλλακτικά" δίκτυα παραγωγής τροφίμων, 6- είναι η τροφή που καταναλώνουμε ασφαλής και υγιενή, και τέλος 7- τι είναι η διατροφική φτώχεια;

**Προαπαιτούμενα μαθήματα** είναι το ΑΓΡΚ 290 (Αγροτική Κοινωνιολογία). Εάν όμως έχετε παρακολουθήσει και έχετε ολοκληρώσει με επιτυχία και τα ΑΝΑΚ275 (Τρίτος Κόσμος και Ανάπτυξη), και ΑΓΡΚ390 (Ειδικά θέματα στην Αγροτική Κοινωνιολογία) θα ληφθούν και αυτά υπόψη για τη συμμετοχή σας. Επίσης απαιτείται πολύ καλή γνώση της αγγλικής γλώσσας, τουλάχιστον επίπεδο Lower γιατί περιλαμβάνεται ξενόγλωσση βιβλιογραφία. Το σεμινάριο θα γίνει δια ζώσης ακολουθώντας όλες τις διατάξεις και οδηγίες περί COVID-19. [http://news.uoc.gr/news/2021/29-09/ΟΔΗΓΙΕΣ\_ΑΣΦΑΛΗ\_ΕΠΑΝΟΔΟ\_ΦΟΙΤΗΤΕΣ\_20683\_573\_29.9.2021.pdf](http://news.uoc.gr/news/2021/29-09/%CE%9F%CE%94%CE%97%CE%93%CE%99%CE%95%CE%A3_%CE%91%CE%A3%CE%A6%CE%91%CE%9B%CE%97_%CE%95%CE%A0%CE%91%CE%9D%CE%9F%CE%94%CE%9F_%CE%A6%CE%9F%CE%99%CE%A4%CE%97%CE%A4%CE%95%CE%A3_20683_573_29.9.2021.pdf)

Οι ενδιαφερόμενοι φοιτητές/φοιτήτριες που πληρούν τις παραπάνω προϋποθέσεις και έχουν συμπληρώσει και το 5 εξάμηνο σπουδών τους, θα πρέπει να προσέλθουν την Τρίτη 5.10.2021 στις 9.00 στην αίθουσα Α3-2 έχοντας μαζί τους το πιστοποιητικό εμβολιασμού ή αρνητικό rapid test το οποίο θα έχει διεξαχθεί έως 48 ώρες πριν.

Σας εύχομαι **ΚΑΛΗ ΑΚΑΔΗΜΑΪΚΗ ΧΡΟΝΙΑ**

Η διδάσκουσα,

Ε. ΠΕΤΡΟΠΟΥΛΟΥ